
KRATKA OBRAZLOŽITEV
Sedanji predlog je del širšega svežnja ukrepov za izboljšanje pomorske varnosti. Medtem ko drugi elementi svežnja vključujejo posebne spremembe za ribiški sektor, je prav tako očitno, da je direktiva o državi zastave ključnega pomena za ribiške skupnosti; zaradi zastav ugodnosti, na primer, prihaja do velikih težav v zvezi z varnostjo, delovnimi pogoji, sledljivostjo ribiških proizvodov in enakimi konkurenčnimi pogoji. 

Sveženj o pomorski varnosti iz leta 2009 je bil v veliki meri odziv na vrsto pomorskih nesreč, med katerimi je bila tudi nesreča tankerja Prestige ob obali Galicije leta 2002. Ta nesreča je bila brez primere in je imela uničujoče posledice za življenje v morju, ptice in širše okolje. To pa je močno prizadelo vse akterje v ribištvu, zlasti tiste, ki se ukvarjajo z obalnim in obrtnim ribolovom ter delajo v sektorju lupinarjev.  

Nesreča je prav tako razkrila velike pomanjkljivosti v odzivu španske vlade, ki so bile izpostavljene v resoluciji Parlamenta po nesreči[footnoteRef:1], ter razlike v pomorski varnosti v EU. Parlament je takrat izrazil resne pomisleke glede zastav ugodnosti, direktiva o skladnosti z zahtevami države zastave iz leta 2009 pa je to nekoliko odpravila. [1:  P5_TA(2004)0350. ] 


Komisija meni, da so države članice direktivo iz leta 2009 na splošno dobro prenesle v nacionalno zakonodajo in da so zaradi nje konkurenčni pogoji v sektorju pomorskega prometa bolj izenačeni. Vendar pa ne sledi v celoti razvoju na ravni IMO in še vedno obstajajo nedoslednosti v zvezi z inšpekcijskimi pregledi in spremljanjem.

Namen predloga Komisije je zato posodobiti direktivo, da bi bila bolj usklajena s standardi IMO, uskladiti inšpekcijske preglede in spremljanje, spodbujati digitalne rešitve in izboljšati sodelovanje med organi držav članic. Cilj predloga je tudi izboljšati usposabljanje držav zastave.

Pripravljavka mnenja v celoti podpira cilj Komisije, da posodobi sedanjo zakonodajno ureditev in zagotovi, da bo ta še naprej popolnoma skladna z mednarodnimi standardi. Pozdravlja tudi prizadevanja za večjo uporabo digitalnih tehnologij.

Poudarja pa tudi nedavne resolucije, v katerih je Evropski parlament znova izrazil zaskrbljenost glede vprašanja spremembe zastave in zastav ugodnosti.[footnoteRef:2] To ostaja pomembno vprašanje za okolje in, z vidika ribištva, za tiste, katerih preživetje je odvisno od tega okolja. Ta stališča se odražajo v širši civilni družbi, na primer v Galiciji, kjer platforma Nunca Máis po nesreči tankerja Prestige nadaljuje s kampanjo s ciljem, da bi bil ves pomorski promet v vodah EU skladen s standardi IMO. [2:  Na primer resolucija P9_TA(2022)0356 in predlog FuelEU za pomorstvo v prvi obravnavi.] 


V Evropi je nekaj najprometnejših mednarodnih pomorskih poti na svetu in vprašanje ladij, ki uporabljajo zastave ugodnosti in plujejo skozi občutljiva morska območja, kot je koridor Fisterra, še ni rešeno.

V različnih vodah, na primer v Baltskem morju, Sredozemlju in ob atlantski obali, se razlikujejo tudi potrebe. Vsa ta območja pa podpirajo skupnosti, ki so odvisne od čistega pomorskega okolja, in vsa so odvisna od pravilno delujoče ureditve pomorske varnosti. Ta predlog bi moral biti del sedanjih prizadevanj za izboljšanje dela EU za zaščito našega ključnega morskega okolja, pa tudi gospodarstva, prehranske varnosti in skupnosti, ki so odvisne od ribištva, akvakulture in lupinarjev.

Nazadnje pripravljavka mnenja obžaluje, da se je Odbor za ribištvo soočil s skrajšanim postopkom. Odbor bi moral v razumnem roku dobiti popoln nadzor nad svežnjem, ki je tako pomemben za ribiško industrijo. 

PREDLOGI SPREMEMB
[bookmark: IntroA]Odbor za ribištvo poziva Odbor za promet in turizem kot pristojni odbor, da upošteva:
<RepeatBlock-Amend><Amend>Predlog spremembe		<NumAm>1</NumAm>
<DocAmend>Predlog direktive</DocAmend>
<Article>Uvodna izjava 1</Article>
	

	Besedilo, ki ga predlaga Komisija
	Predlog spremembe

	(1)	Varnost pomorskega prevoza Unije in državljanov, ki ga uporabljajo, ter varstvo okolja bi morala biti vedno zagotovljena.
	(1)	Varnost pomorskega prevoza Unije in državljanov, ki ga uporabljajo, ter varstvo okolja bi morala biti vedno zagotovljena. Prav tako bi se vedno bilo treba zavedati, da so številna delovna mesta in obalne skupnosti odvisne od tega varstva okolja.


Or. <Original>{EN}en</Original>
</Amend>
<Amend>Predlog spremembe		<NumAm>2</NumAm>
<DocAmend>Predlog direktive</DocAmend>
<Article>Uvodna izjava 2</Article>
	

	Besedilo, ki ga predlaga Komisija
	Predlog spremembe

	(2)	V skladu s Konvencijo Združenih narodov o pomorskem mednarodnem pravu iz leta 1982 (UNCLOS) ter s konvencijami, katerih depozitar je IMO, so države pogodbenice navedenih dokumentov odgovorne za razglasitev zakonov in drugih predpisov ter sprejetje vseh drugih ukrepov, ki so potrebni, da postanejo ti instrumenti polno in celovito veljavni, da se z vidika varstva življenja na morju in morskega okolja zagotovi, da ladja ustreza svojemu namenu.
	(2)	V skladu s Konvencijo Združenih narodov o pomorskem mednarodnem pravu iz leta 1982 (UNCLOS) ter s konvencijami, katerih depozitar je IMO, so države pogodbenice navedenih dokumentov odgovorne za razglasitev zakonov in drugih predpisov ter sprejetje vseh drugih ukrepov, ki so potrebni, da postanejo ti instrumenti polno in celovito veljavni, da se z vidika varstva življenja na morju in morskega okolja ter tistih, katerih preživetje je odvisno od tega okolja, zagotovi, da ladja ustreza svojemu namenu.


Or. <Original>{EN}en</Original>
</Amend>
<Amend>Predlog spremembe		<NumAm>3</NumAm>
<DocAmend>Predlog direktive</DocAmend>
<Article>Uvodna izjava 7</Article>
	

	Besedilo, ki ga predlaga Komisija
	Predlog spremembe

	(7)	Pomorske uprave držav članic bi morale imeti ustrezne vire za izvajanje obveznosti zadevne države zastave, vključno z zmogljivostjo za sprejemanje tehničnih odločitev, pri čemer bi morali biti navedeni viri sorazmerni z velikostjo in vrsto flote ter temeljiti na ustreznih zahtevah IMO. Da bi se izboljšala splošna kvalitativna uspešnost ladij, ki plujejo pod zastavo države članice, je treba uskladiti tudi strogo in temeljito spremljanje priznanih organizacij, ki opravljajo naloge države zastave v imenu držav članic, vključno z oblikovanjem pravil in pregledom načrtovanja.
	(7)	Pomorske uprave držav članic bi morale imeti ustrezne vire za izvajanje obveznosti zadevne države zastave, vključno z zmogljivostjo za sprejemanje tehničnih odločitev, pri čemer bi morali biti navedeni viri sorazmerni z velikostjo in vrsto flote ter temeljiti na ustreznih zahtevah IMO. V skladu s pravnim redom vsake države članice bi bilo treba v celoti upoštevati uprave pod ravnjo držav članic, ki imajo pristojnosti v ribiškem sektorju. Da bi se izboljšala splošna kvalitativna uspešnost ladij, ki plujejo pod zastavo države članice, je treba uskladiti tudi strogo in temeljito spremljanje priznanih organizacij, ki opravljajo naloge države zastave v imenu držav članic, vključno z oblikovanjem pravil in pregledom načrtovanja.


Or. <Original>{EN}en</Original>
</Amend></RepeatBlock-Amend>

